
34 DR 31.10.2019 

 

 

penyelarasan usaha menangani kes keganasan rumah tangga antara agensi kerajaan 
dan NGO.  

 Jawatankuasa ini berfungsi untuk mengenal pasti isu dan masalah serta 
membincangkan kaedah penyelarasan yang terbaik dan sustainable, dengan izin, dalam 
menangani isu berkaitan keganasan rumah tangga yang dibangkitkan melalui libat urus 
dengan pihak-pihak yang berkepentingan. Selain itu jawatankuasa ini merupakan 
pemudah cara dan perantara bagi memastikan perundangan berkaitan keganasan rumah 
tangga termasuk Akta Keganasan Rumah Tangga 1994 [Akta 521] prosedur operasi 
standard agensi kerajaan serta garis panduan berkaitan keganasan rumah tangga 
dilaksanakan dengan baik dan berkesan.  

 Kementerian juga bekerjasama dengan Women’s Aid Organization (WAO) 
dalam pelaksanaan bengkel komuniti selamat di mana ia memberi fokus kepada 
penyeragaman maklumat bagi pegawai barisan hadapan dengan berpandukan Garis 
Panduan Pengendalian Kes Keganasan Rumah Tangga. Badan penguat kuasa juga 
diberi pendedahan dan awareness, dengan izin, menghayati perspektif mangsa semasa 
mengendalikan keganasan rumah tangga melalui sistem keadilan serta peranan semua 
pihak dalam menyediakan komuniti yang selamat.  

 Tuan Yang di-Pertua, kadangkala itu ada persepsi bahawa kalau ada sesiapa 
mangsa datang meminta tolong, dia kata “Ini masalah keluarga, balik lah balik, berbuat 
baiklah balik”. Kita rasa bahawa mangsa kadang-kadang sudah endure, dengan izin, 
keganasan rumah tangga dah lama. Mereka kadang-kadang mesti mengambil 
keberanian untuk mendapatkan pertolongan. Jadi apabila mereka datang itu, mestilah 
kita memberikan pertolongan yang sewajarnya. Inilah apa yang kita nak tangani 
bersama. 

 Bagi memastikan pengendalian kes keganasan rumah tangga di laksana 
dengan berkesan dan berupaya melindungi wanita dan kanak-kanak yang terlibat. Selain 
JKM dan JPW, komitmen daripada PDRM, jabatan mahkamah, JAKIM, Kementerian 
Kesihatan, Jabatan Perpaduan Negara dan Integrasi Nasional melalui Rukun Tetangga 
serta Jabatan Peguam Negara amat diperlukan dan kerjasama erat akan diteruskan oleh 
kementerian.  

Kementerian juga berusaha untuk menambah baik pelaksanaan, garis 
panduan, One-Stop Crisis Center (OSCC) yang ditempatkan di setiap Jabatan 
Kecemasan dan Trauma KKM bagi memastikan mangsa-mangsa jenayah seksual atau 
keganasan terutama terhadap wanita dan kanak-kanak mendapat bantuan yang 
komprehensif dan holistik. Pada masa yang sama, kementerian juga menyediakan 
perkhidmatan Talian Kasih 15999 bagi membantu mangsa atau pihak ketiga dalam kes-
kes keganasan rumah tangga.  

 Tuan Yang di-Pertua, JKM juga turut terlibat dalam pasukan Suspected Child 
Abuse and Neglect Team (SCAN) di semua daerah dan negeri yang juga merangkumi 
penglibatan daripada pihak PDRM, Kementerian Pendidikan Malaysia, pegawai 
kesihatan dan psikologi, Kementerian Kesihatan Malaysia serta NGO. Penambahbaikan 
utama daripada kementerian pada masa kini adalah dari segi penambahan bilangan 
pegawai pelindung dan pegawai akhlak di bawah JKM bagi memenuhi keperluan 
semasa.  

  

Penarafan profesional kepada pekerja sosial juga bakal menambah penglibatan 
pekerja sosial daripada pelbagai latar belakang dan kepakaran dan ini akan memastikan 
kanak-kanak kami dilindungi dan dibantu dari semua aspek termasuk kesihatan fizikal 
dan mental dan juga emosional dan juga pembangunan diri untuk jangka masa yang 
panjang. Ini kerana anak-anak ini kadang-kadang dia rasa macam kesalahan dia yang 
menampakkan dia didera begitu sekali. Jadi ini ialah salah satu daripada cara-caranya 
kita nak memperbaiki ataupun memulihkan keadaan.  

 Yang Berhormat Parit Sulong. Berdasarkan laporan The State of Households 
2018 oleh Khazanah Research Institute, dari 4.4 juta orang wanita yang berada di luar 
sektor pekerjaan, 58 peratus atau 2.6 juta wanita menyatakan bahawa ia disebabkan 
oleh tanggungjawab untuk menjaga keluarga. Oleh sebab itu kementerian telah memberi 
fokus kepada penambahan bilangan taska khususnya di agensi kerajaan terlebih dahulu 
sebagai sistem sokongan keluarga sekiranya wanita ingin kembali bekerja.  

 Bagi meningkatkan bilangan taska yang berdaftar di bawah JKM pula, 
kementerian dengan kerjasama Kementerian Tenaga, Sains, Teknologi, Alam Sekitar 



penyelarasan usaha menangani kes keganasan rumah tangga antara agensi kerajaan dan NGO. Jawatankuasa ini berfungsi untuk mengenal pasti isu dan masalah serta membincangkan kaedah penyelarasan yang terbaik dan sustainable, dengan izin, dalam menangani isu berkaitan keganasan rumah tangga yang dibangkitkan melalui libat urus dengan pihak-pihak yang berkepentingan. Selain itu jawatankuasa ini merupakan pemudah cara dan perantara bagi memastikan perundangan berkaitan keganasan rumah tangga termasuk Akta Keganasan Rumah Tangga 1994 [Akta 521] prosedur operasi standard agensi kerajaan serta garis panduan berkaitan keganasan rumah tangga dilaksanakan dengan baik dan berkesan. Kementerian juga bekerjasama dengan Women's Aid Organization (WAO) dalam pelaksanaan bengkel komuniti selamat di mana ia memberi fokus kepada penyeragaman maklumat bagi pegawai barisan hadapan dengan berpandukan Garis Panduan Pengendalian Kes Keganasan Rumah Tangga. Badan penguat kuasa juga diberi pendedahan dan awareness, dengan izin, menghayati perspektif mangsa semasa mengendalikan keganasan rumah tangga melalui sistem keadilan serta peranan semua pihak dalam menyediakan komuniti yang selamat. Tuan Yang di-Pertua, kadangkala itu ada persepsi bahawa kalau ada sesiapa mangsa datang meminta tolong, dia kata "Ini masalah keluarga, balik lah balik, berbuat baiklah balik". Kita rasa bahawa mangsa kadang-kadang sudah endure, dengan izin, keganasan rumah tangga dah lama. Mereka kadang-kadang mesti mengambil keberanian untuk mendapatkan pertolongan. Jadi apabila mereka datang itu, mestilah kita memberikan pertolongan yang sewajarnya. Inilah apa yang kita nak tangani bersama. Bagi memastikan pengendalian kes keganasan rumah tangga di laksana dengan berkesan dan berupaya melindungi wanita dan kanak-kanak yang terlibat. Selain JKM dan JPW, komitmen daripada PDRM, jabatan mahkamah, JAKIM, Kementerian Kesihatan, Jabatan Perpaduan Negara dan Integrasi Nasional melalui Rukun Tetangga serta Jabatan Peguam Negara amat diperlukan dan kerjasama erat akan diteruskan oleh kementerian. Kementerian juga berusaha untuk menambah baik pelaksanaan, garis panduan, One-Stop Crisis Center (OSCC) yang ditempatkan di setiap Jabatan Kecemasan dan Trauma KKM bagi memastikan mangsa-mangsa jenayah seksual atau keganasan terutama terhadap wanita dan kanak-kanak mendapat bantuan yang komprehensif dan holistik. Pada masa yang sama, kementerian juga menyediakan perkhidmatan Talian Kasih 15999 bagi membantu mangsa atau pihak ketiga dalam kes- kes keganasan rumah tangga. Tuan Yang di-Pertua, JKM juga turut terlibat dalam pasukan Suspected Child Abuse and Neglect Team (SCAN) di semua daerah dan negeri yang juga merangkumi penglibatan daripada pihak PDRM, Kementerian Pendidikan Malaysia, pegawai kesihatan dan psikologi, Kementerian Kesihatan Malaysia serta NGO. Penambahbaikan utama daripada kementerian pada masa kini adalah dari segi penambahan bilangan pegawai pelindung dan pegawai akhlak di bawah JKM bagi memenuhi keperluan semasa. Penarafan profesional kepada pekerja sosial juga bakal menambah penglibatan pekerja sosial daripada pelbagai latar belakang dan kepakaran dan ini akan memastikan kanak-kanak kami dilindungi dan dibantu dari semua aspek termasuk kesihatan fizikal dan mental dan juga emosional dan juga pembangunan diri untuk jangka masa yang panjang. Ini kerana anak-anak ini kadang-kadang dia rasa macam kesalahan dia yang menampakkan dia didera begitu sekali. Jadi ini ialah salah satu daripada cara-caranya kita nak memperbaiki ataupun memulihkan keadaan. Yang Berhormat Parit Sulong. Berdasarkan laporan The State of Households 2018 oleh Khazanah Research Institute, dari 4.4 juta orang wanita yang berada di luar sektor pekerjaan, 58 peratus atau 2.6 juta wanita menyatakan bahawa ia disebabkan oleh tanggungjawab untuk menjaga keluarga. Oleh sebab itu kementerian telah memberi fokus kepada penambahan bilangan taska khususnya di agensi kerajaan terlebih dahulu sebagai sistem sokongan keluarga sekiranya wanita ingin kembali bekerja. Bagi meningkatkan bilangan taska yang berdaftar di bawah JKM pula, kementerian dengan kerjasama Kementerian Tenaga, Sains, Teknologi, Alam Sekitar.